બીજી તરફ શહેરમાં રોડ તૂટયાં અંગે વિજિલન્સ ખાતાના વચગાળાના રિપોર્ટમાં એવું નોંધ્યું છે કે, શહેરમાં રોડ તૂટવા પાછળ ૧. હોટ મિક્ષ મટીરિયલ, રો-મટીરિયલ જેમ કે, કપચી, ગ્રીડ સ્ટોન ડસ્ટની ગુણવત્તા યોગ્ય નથી, ૨. બાઇન્ડર તરીકે વપરાતા બિટયૂમીનનો ગ્રેડ ૬૦/૭૦ યોગ્ય રીતે જળવાયેલ નથી, ૩. હોટ મિક્ષ મટીરિયલ બનાવતી વખતે ટેન્ડર સ્પેસિફિકેશન મુજબ બાઇન્ડર કન્ટેન્ટ રાખેલ નથી, ૪. હયાત સરફેસ સાથે નવી સરફેસને બોન્ડિંગ માટે યોગ્ય રીતે ટેક કોટ કરાયું નથી અને ૫. હોટ મિક્ષ મટીરિયલના યોગ્ય ટેમ્પરેચર તેમજ સ્ટેટિક એન્ડ પેન્યુમેટિક રોલર દ્વારા યોગ્ય કોમ્પેશન કરાયું નથી તેવું જણાવ્યું છે.